Online Tudomány Napi Konferencia a Testnevelés és Sporttudományi Intézetben

2020. november 19-én nagy sikerrel került megrendezésre a Testnevelés és Sporttudományi Intézet Tudomány Napi online Konferenciája a Teams alkalmazáson keresztül „Sport és karrier” címmel. A Konferencián igen magas létszámmal vettek részt az érdeklődők. 170 fő csatlakozott a rendezvényhez, akik a több mint két órás interaktív program alatt többek között betekintést kaphattak „ *A testnevelés oktatásának megújuló módszertanáról a köznevelésben és a felsőoktatásban* Vass Zoltán óraadó oktatótól.

Betekintést kaphattak a Testnevelés és Sporttudományi Intézet kutatóműhelyeinek munkájába, két testnevelő tanár szakos hallgató előadásán keresztül. Először *„A sportolók kettős karrierjéhez kapcsolódó szükségletekről és az elvárásokról* hallhattunk atléták körében Nyisztor Petra prezentálásában, majd Pethő Barna mutatta be a *„Tanári pályamotiváció vizsgálat személyiségtulajdonságok alapján, a Nyíregyházi Egyetem hallgatóinak körében”* című kutatását.

Végül Harsányi Gergely válogatott kézilabdázó *„Kettős karrier a sportban”* című előadása aratott nagy sikert, mely után pezsgő kerekasztal beszélgetés alakult ki az előadók és a hallgatóság között.

Az igazán tartalmas és színvonalas konferencia érdekes, és értékes előadásaival méltó megemlékezése volt a Magyar Tudomány Ünnepének.